Igra prijestolja

***Igra prijestolja*** () jest američka TV-serija epske fantastike koju su napravili David Benioff i D. B. Weiss. Adaptacija je romanâ iz serijala *Pjesme leda i vatre*, čiji je autor George R. R. Martin. Ime je dobila po nazivu prvog romana. Snima se u filmskom studiju "Titanic" u Belfastu i na lokacijama u Hrvatskoj, Islandu, Kanadi, Malti, Maroku, SAD-u, Sjevernoj Irskoj, Škotskoj i Španiji. Premijerno je prikazana 17. aprila 2011. na HBO-u u SAD-u, a najnovija sezona završila se 27. augusta 2017. Serija će se završiti osmom sezonom 2018. ili 2019.

Radnja serije smještena je na fiktivnim kontinentima Zapadnih zemalja i Essosa i prati razne isprepletene priče velikog broja likova. Osim pojedinačnih, prati i tri veće radnje. Prva je borba nekoliko dinastija za Željezno prijestolje, dok se druge porodice bore da budu nezavisne. Druga je pokušaj posljednjeg potomka velike dinastije da vrati prijestolje. Treća se bavi opasnošću od predstojeće zime i dolasku mitskih bića sa Sjevera.

Serija je privukla rekordni broj gledalaca na HBO-u i pridobila ljubitelje širom svijeta. Dobila je pozitivne kritike, te je posebno istaknuta izvedba, složenost likova, obim priče i kvalitet scenarija, ali je naišla i na određene kritike na račun toga što često sadrži golotinju, nasilje i seksualno nasilje. Nagrađivana je s 38 *Emmyja*, što je više od bilo koje druge serije koja se prikazuje u udarnom terminu, od kojih se izdvaja *Emmy* za najbolju dramsku seriju 2015. i 2016. Serija je također osvojila nagradu "Peabody" (2011), tri nagrade "Hugo" za najbolju dramu (2012–2014) i četiri nominacije za *Zlatni globus* u kategoriji najbolje dramske serije (2012 i 2015–2017). Iz redova glumačke ekipe Peter Dinklage osvojio je *Zlatni globus* za najboljeg sporednog glumca u seriji, mini seriji ili televizijskom filmu i dva *Emmyja* za najboljeg sporednog glumca u dramskoj seriji za ulogu Tyriona Lannistera, a za *Emmyja* su nominirani sljedeći glumci: Lena Headey, Emilia Clarke, Kit Harington, Maisie Williams, Diana Rigg i Max von Sydow.

## Pozadina 
### Radnja 
*Igra prijestolja* približno prati događaje u romanima iz serijala *Pjesme leda i vatre*. Radnja se odvija u Sedam kraljevina Zapadnih zemalja i na kontinentu Essosu. Serija prati nasilne borbe dinastija da se nađu na Željeznom prijestolju, dok se druge porodice bore da budu nezavisne. Na početku serije, javljaju se dodatne prijetnje s ledenog Sjevera i istočnog kontinenta zvanog Essos.

David Benioff, izvršni producent serije, našalio se rekavši da bi se serija trebala reklamirati kao "*Porodica Sopranos* u Srednoj zemlji", pozivajući se na radnju punu intriga i mračnih tonova koja se odvija u izmišljenom svijetu punom magije i zmajeva. Istraživanje iz 2012, koje je ispitivalo broj smrti po epizodi TV-serija, ustanovilo je da *Igra prijestolja* sadrži prosječno 14 smrti svake epizode, što je postavlja na drugo mjesto po broju smrti od ukupno 40 najnovijih američkih dramskih serija.

### Teme 
Serija uglavnom dobija pohvale na račun toga što se smatra da oslikava nekakvu vrstu srednjovjekovnog realizma. George R. R. Martin htio je da priča više liči na historijsku fikciju nego na modernu fantastiku, odnosno da se manje naglašava magija i čarobnjaštvo, a više bitke, političke intrige i likovi jer smatra da se magija treba umjereno upotrebljavati u žanru epske fantastike. Također je izjavio da "istinske strahote u ljudskoj historiji ne potječu od orkova i Mračnih gospodara, već od nas samih." Baš kao što su ljudi u stvarnom svijetu u stanju biti dobri i zli u određenoj mjeri, Martin se bavi konceptima iskupljenja i promjene karaktera. Serija gledaocima pruža priliku da vide različite likove i dešavanja iz njihove tačke gledišta, što nije česta pojava u drugim djelima ovog žanra, tako da tobožnji zlikovci mogu pružiti svoj uvid na dešavanja. Benioff je izjavio da je "George fantastici pružio jednu mjeru grubog realizma. Uveo je sive nijanse u crno-bijeli svijet." Serija također oslikava značajan broj smrti u ratovima.

### Nadahnuća 
Premda prva sezona serije pomno prati dešavanja prvog romana, kasnije sezone (ponekad i značajno) mijenjaju dešavanja. David Benioff navodi da "emisija adaptira serijal knjiga u cjelosti i slijedi put koji nam je George postavio; važno nam je doći do ključnih događaja, ali na tom putu ne moramo slijediti svaki korak".

Tom Holland iz *The Guardiana* smatra da je radnja romanâ i njenih adaptacija inspirirana historijskim događajima u Evropi. Veći dio Zapadnih zemalja, poput njenih krajolika, zamaka, viteških turnira, podsjećaju na zapadnu Evropu u srednjem vijeku. Glavna inspiracija romanâ bio je engleski Rat ruža (1455–1485) između dinastija Lancaster i York, koji se u Martinovim djelima oslikava u sukobu Lannisterovih i Starkovih. Spletkarska Cersei, naprimjer, podsjeća na Izabelu Francusku, poznatu po nadimku "žena-vuk Francuske" (1295–1358);

Holland također ističe sljedeće inspiracije za pojedine elemente serije: Hadrijanov zid (Martinov Zid), legenda o Atlantidi (drevna Valyria), bizantijska "grčka vatra" ("divlja vatra"), islandske sage u vikinško doba (ljudi željeznog roda), horde Mongola (Dothrakiji), te se općenito javljaju elementi Stogodišnjeg rata (1337–1453) i Italije u doba renesanse (cca. 1400–1500).

## Likovi 
[mini|upright=0.7|[Peter Dinklage (Tyrion Lannister) jedan je od glavnih likova serije.]]
Poput romanâ, u seriji je izuzetno veliki broj likova. Procjenjuje se da ima najveću ikad zabilježenu glumačku postavu. Tokom produkcije treće sezone, zabilježeno je 257 glumaca koji igraju neke od glavnih ili sporednih uloga. U 2014. HBO je ponovo pregovarao s nekoliko glumaca o detaljima ugovora, te im je uvrstio mogućnost pojavljivanja u sedmoj sezoni i povećanje plaće, što ovu glumačku postavu čini najbolje plaćenom u odnosu na bilo koju drugu emisiju koja se emitira na kabelskoj televiziji. Sljedeći pregled likova *Igre prijestolja* sažet je tako da se prikazuju samo oni likovi koji se smatraju glavnim ulogama.

Većina priče prepliće se oko kuće Stark, čiji je glavešina knez Eddard "Ned" Stark (Sean Bean). Sa suprugom Catelyn Tully (Michelle Fairley) ima petoro djece: najstarijeg Robba (Richard Madden), Sansu (Sophie Turner), Aryu (Maisie Williams), Brana (Isaac Hempstead-Wright) i najmlađeg Rickona (Art Parkinson). Nedov vanbračni sin Jon Snow (Kit Harington) i njegov prijatelj Samwell Tarly (John Bradley) služe u Noćnoj straži pod vodstvom Vrhovnog zapovjednika Jeora Mormonta (James Cosmo). U priči se pojavljuju sljedeći Divljaci, odnosno osobe koje žive sjeverno od Zida: Tormund Orijaška Kob (Kristofer Hivju), Ygritte (Rose Leslie) i mlada Gilly (Hannah Murray).

Osobe koje su na neki način povezane s kućom Stark su Nedov štićenik Theon Greyjoy (Alfie Allen), Nedov vazal Roose Bolton (Michael McElhatton) i njegov vanbračni sin Ramsay Snow (Iwan Rheon). Robb se zaljubljuje u iscjeljiteljicu Talisu Maegyr (Oona Chaplin), a Arya se sprijatelji s kovačevim šegrtom Gendryjem (Joe Dempsie) i ubicom Jaqenom H'gharom (Tom Wlaschiha). Visoka ratnica Brienne od Tartha (Gwendoline Christie) isprva služi Catelyn, a kasnije njenoj kćerki Sansi. Nakon petosatnog sastanka u restoranu u Los Angelesu, uspjeli su ubijediti Martina – koji je dotad već napisao veliki broj scenarija – da pristane na ideju televizijske adaptacije. Benioff se prisjetio da su ga pridobili odgovorom na pitanje "Ko je majka Jona Snowa?" Kasnije su angažirali Jane Espenson i Bryana Cogmana da napišu po jednu epizodu za 1. sezonu. a drugi u junu 2008. Iako su se rukovodiocima HBO-a svidjela oba nacrta, nisu naručili seriju sve do novembra 2008. Moguće je da je uzrok ovog kašnjenja bio štrajk Američkog udruženja scenarista.

Pilot-epizoda navodno je koštala negdje od 5 do 10 miliona dolara, dok je procijenjeno da je ukupan budžet prve sezone iznosio od 50 do 60 miliona dolara. Budžet je povećan za 15% za drugu sezonu da bi što bolje oslikali bitku u epizodi "Blackwater" (epizoda je na kraju koštala 8 miliona dolara). Od 2012. do 2015. prosječna cijena svake epizode porasla je sa 6 miliona na "najmanje" 8 miliona dolara. Šesta sezona postavila je novi rekord za cijenu produkcije jer je svaka epizoda koštala malo više od 10 miliona dolara, što je ukupno preko 100 miliona dolara za cijelu sezonu.

### Odabir glumaca 
Glumačka postava odabrana je nakon niza audicija. Jedini glumci koji se nisu morali prijaviti na audiciju bili su Peter Dinklage i Sean Bean jer su ih scenaristi planirali za uloge od samog početka. Kasnije je najavljeno da će glavne uloge u pilot-epizodi tumačiti Kit Harington kao Jon Snow, Jack Gleeson kao Joffrey Baratheon, Harry Lloyd kao Viserys Targaryen i Mark Addy kao Robert Baratheon. Početkom augusta 2009. objavljeno je da će Jennifer Ehle tumačiti ulogu Catelyn Stark; međutim, kasnije ju je zamijenila Michelle Fairley. Kasnije je također potvrđeno da će Emilia Clarke zamijeniti Tamzin Merchant u ulozi Daenerys Targaryen. Ostatak glumaca (Charles Dance kao Tywin Lannister, Aidan Gillen kao Petyr "Maloprsti" Baelish i Conleth Hill kao Varys) odabran je u drugoj polovini 2009.

Premda je većina glumačke postave u 2. sezoni ostala ista, producenti su bili suočeni sa izazovom odabiranja glumaca za mnoštvo novih likova. Benioff i Wiess ne samo da su zbog toga odgađali uvođenje novih likova, već su nekoliko likova spojili u jedan, a ako je jedan od likova trebao uraditi nešto ključno za zaplet, Benioff i Wiess pripisali su tu radnju drugim likovima koji su se već nalazili u seriji. Čak i s ovim promjenama, *Igra prijestolja* ima najveću ikad zabilježenu glumačku postavu.

George R. R. Martin, autor *Pjesme leda i vatre*, napisao je scenarij za po jednu epizodu u prve 4 sezone serije. Međutim, nije pisao scenarij za epizode 5. i 6. sezone jer se želi usredotočiti na pisanje šestog romana pod nazivom *Vjetrovi zime*. Jane Espenson je bila koscenarist jedne epizode 1. sezone.

Bryan Cogman, koji je ranije radio kao koordinator scenarija, Martin ne bude u prostoriji gdje se pišu scenariji, ali čita njihove nacrte i daje svoje mišljenje. (*Vjetrovi zime* i *San proljeća*) i originalnom sadržaju. Benioffov i Weissov plan u aprilu 2016. bio je snimiti još 13 epizoda nakon šeste sezone: sedam epizoda za sedmu, a šest za osmu sezonu. Serija je krajem tog mjeseca obnovljena za sedmu sezonu od sedam epizoda. Dosad je naručeno i snimljeno sedam sezona; u prve tri, svaka stranica romanâ adaptirana je za male ekrane brzinom od otprilike 48 sekundi.

Prve dvije sezone pomno prate po jedan roman iz serijala. Kreatori smatraju da ostale sezone *Igre prijestolja* adaptiraju čitav serijal *Pjesme leda i vatre*, a ne pojedinačne romane; to im daje slobodu da pomjeraju događaje iz jednog romana u drugi prema zahtjevima televizijske adaptacije.

### Snimanje 
[mini|[Dubrovnik predstavlja Kraljev grudobran od 2.&nbsp;sezone.]]
[mini|Luka gradića [Ballintoy u Sjevernoj Irskoj, koristi se za Kneževu luku na Željeznim ostrvima.]]
[mini|Na [Azurni prozor|Azurnom prozoru na ostrvu Gozo, održano je vjenčanje Dothrakija u 1.&nbsp;sezoni.]]

Snimanje 1. sezone počelo je 26. jula 2010. Vanjski kadrovi u Sjevernoj Irskoj snimljeni su na sljedećim lokacijama (u zagradama su navedena mjesta u seriji): planine Mourne (Vaes Dothrak), kuća Castle Ward (Oštrozimlje), Saintfield (božanska šuma Oštrozimlja), šuma Tollymore (kadrovi na otvorenom), selo Carncastle (stratište), kamenolom Magheramorne (Crni dvorac) i Shaneov dvorac (tereni za turnire). Producenti su u početku mislili snimiti cijelu seriju u Škotskoj, ali su se na kraju odlučili za Sjevernu Irsku jer u Škotskoj nisu mogli pronaći studio.

U pilot-epizodi serije, Maroko se koristio za kadrove na jugu Sedam kraljevina. Jedna scena s medvjedom snimljena je u Los Angelesu. Snimanje se završilo 21. novembra 2013.

Za kadrove Dornea u 5. sezoni, koristio se grad Sevilla na jugu Španije.

Snimanje 6. sezone počelo je u julu 2015. s tim da se produkcijska ekipa vratila na sjeveroistok Španije kako bi snimila kadrove u Gironi i Peniscoli.

### Režija 
Svaka sezona *Igre prijestolja*, koja se sastoji od 10 epizoda, ima 4–6 režisera, koji inače režiraju uzastopne epizode. Najviše epizoda režirali su Alex Graves, David Nutter i Alan Taylor. Daniel Minahan je režirao 5 epizoda, dok su Michelle MacLaren, Mark Mylod, Jeremy Podeswa, Alik Saharov i Miguel Sapochnik režirali po 4 epizode. Brian Kirk je režirao 3 epizode 1. sezone, dok je Tim Van Patten režirao prve dvije epizode serije. Neil Marshall je zaslužan za režiranje dvije epizode u kojima se odigravaju velike bitke: "Blackwater" i "The Watchers on the Wall". Seriju su također režirali Jack Bender, David Petrarca, Daniel Sackheim i Michael Slovis.

### Tehnički aspekti 
Kinematograf prve epizode bio je Alik Saharov. Serija je imala nekoliko kinematografa. Nominirana je za *Emmy* za najbolju kinematografiju za seriju snimanu iz jednog ugla.

Za montažu je zaduženo sljedećih 6 osoba, s tim da je svaka osoba radila na različitim epizodama: Oral Norrey Ottey, Frances Parker, Martin Nicholson, Crispin Green, Tim Porter i Katie Weiland. Na 67. dodjeli *Emmyja*, Weiland je dobila nagradu za najbolju montažu za dramsku seriju snimanu iz jednog ugla. Statisti koji glume Divljake i članove Noćne straže, nose kape, dok ih glavni likovi ne nose. Ovo gledaocima olakšava razlikovati likove. Björkine haljine bivšeg britanskog dizajnera Alexandera McQueena, bile su inspiracija za kostim Margaery Tyrell, dok su kostimi prostitutki dizajnirani tako da ih se brzo i bez napora može razodjenuti. Sva se odjeća, bilo da se radi o kostimima Divljaka ili dama na kraljevskom dvoru, para i krpi po nekoliko puta da što realističnije izgleda.

Glumice koriste otprilike 20–30 perika. Napravljene su od dlaka ljudske kose, mogu biti duge do 61 cm, koštaju po 7000 $, te se peru i oblikuju poput stvarne kose. Nanošenje perika zna trajati poprilično dugo; naprimjer, Emiliji Clarke potrebno je oko 2 sata da joj se crna kosa oblikuje u plavu s pletenicama. Drugi glumci, poput Jacka Gleesona i Sophie Turner, moraju se često farbati. Perike i kostimi likova poput Dothrakija i Daenerys (Emilia Clarke), obrađuju se tako da izgleda kao da ih se nije pralo nekoliko sedmica.

Kostimografkinja prvih 5 sezona bila je Michele Clapton, a zamijenila ju je April Ferry.

### Šminka 
Šminkeri prve 3 sezone serije bili su Paul Engelen, Melissa Lackersteen, Conor O'Sullivan i Rob Trenton. Nakon najave 4. sezone, Engelenov tim je zamijenjen, te su za šminku 4, 5. i 6. sezone zaduženi Ann McEwan i Barrie i Sarah Gower.

### Vizualni efekti 
Za većinu vizualnih efekata 1. sezone zaslužna je britanska kompanija BlueBolt i irska Screen Scene. Većina okruženja urađena su u 2,5D projekciji. Ova projekcija korištena je da se gledaocima pruži dobar smisao za perspektivu scena i da se ne moraju dizajnirati svi minijaturni detalji ogromnih građevina i drugih stvari. Na 63. dodjeli *Emmyja*, posljednja epizoda 1. sezone pod nazivom "Fire and Blood", nominirana je za *Emmy* za najbolje specijalne vizualne efekte.

Budući da su vizualni efekti postali složeniji u narednim sezonama, poput potrebe da se koriste računarski stvorene slike (CGI) za zmajeve, vatru, vodu i dr. stvari, preuzela ih je njemačka kompanija Pixomondo. Počev od 2. sezone, kompanija Pixomondo postala je glavni proizvođač vizualnih efekata. Za 2. sezonu serije, koristili su skoro sva dostupna postrojenja (9 do 12), s tim da im je glavno bilo u Stuttgartu. Pojedine scene 2. sezone napravile su američka kompanija Gradient Effects, britanska Peanut FX i kanadska Spin VFX. Pixomondo je za epizode "Valar Morghulis" i "Valar Dohaeris" dobio dvije nagrade za najbolje specijalne vizualne efekte na 64. i 65. dodjeli *Emmyja*.

HBO je za 4. sezonu dodao još jednu njemačku kompaniju pod nazivom Mackevision. Na 66. dodjeli *Emmyja*, posljednja epizoda 4. sezone pod nazivom "The Children", nagrađena je *Emmyjem* za najbolje vizualne efekte. Pojedine scene 4. sezone napravile su američka kompanija BAKED FX, kanadska Rodeo FX i njemačka Scanline VFX. Uzor za pokrete mišića i krila mladih zmajeva u 4. i 5. sezoni većinom su bile kokoške. Pixomondo je zaposlio svojih 22 od ukupno 30 ljudi da isključivo rade na vizualizaciji Daenerysinih zmajeva. Svake sezone prosječno je potrebno 20–22 sedmice da se uspješno vizualiziraju. Na spisak glavnih proizvođača vizualnih efekata 5. sezone, dodana je američka kompanija Crazy Horse Effects i kanadska Image Engine.

### Zvuk 
Ekipa zadužena za zvuk dobija "sirovi" zvuk cijele sezone koji treba obraditi, te ga obrađuju kao da se radi o desetosatnom filmu. Različite ekipe za zvuk radile su na prvoj i drugoj sezoni serije, ali je ista ekipa radila na zvuku narednih sezona. Najčešće se koristi koža od divokoze za zvukove krvi i sličnih efekata, dok za krikove zmajeva ekipa koristi zvukove dvaju kornjača kako se pare i razne zvukove delfina, foka, lavova i ptica.

### Uvodna špica 
Uvodnu špicu serije napravio je produkcijski studio Elastic. Na 63. dodjeli *Emmyja*, kreativni direktor Angus Wall i njegovi saradnici, osvojili su nagradu za najbolji dizajn uvodne špice. Špica prikazuje trodimenzionalnu kartu serijinog izmišljenog svijeta. Karta se nalazi unutar sfere koju osvjetljava malo sunce koje je isto tako unutar armilarne sfere. Dok se kamera pomjera po karti i prikazuje mjesta dešavanja u seriji, prepliću se zupčanici unutar mehaničkog sata koji omogućavaju da se zgrade i druge građevine prikažu na karti. U međuvremenu, prikazuju se imena glavnih likova i drugih osoba zaslužnih za stvaranje serije praćeni uvodnom muzikom. Špica traje otprilike minut i pol, te se na kraju kratko prikazuju režiser i scenarist(i) te epizode. Špica je dinamična, tako da se dodaju nova mjesta i uklanjaju stara zavisno od tog koliko ih često vidimo u seriji.

### Jezik 
Likovi iz *Igre prijestolja* govore britanskom varijantom engleskog jezika. Naglasak im često (mada ovo nije uvijek dosljedno) odgovara engleskoj regiji čiji geografski položaj odgovara položaju lika u Zapadnim zemljama. Naprimjer, Ned Stark, čija je titula "guverner Sjevera", govori jorkširskim naglaskom (Yorkshire je na sjeveru Engleske), dok južnjački knez Tywin Lannister govori standardnim britanskim engleskim (karakteristično za jug Engleske). Likovi koji nisu iz Zapadnih zemalja najčešće govore nekim drugim naglaskom koji nije karakterističan za Ujedinjeno Kraljevstvo.

Iako je engleski zajednički jezik Zapadnih zemalja, producenti serije angažirali su lingvistu Davida J. Petersona da stvori dortrački i valirijski jezik na osnovu svega nekoliko riječi koje se koriste u romanima. Sav dijalog na tim jezicima titlovan je na engleski. Prema procjenama BBC-ja, više je ljudi čulo govor ovih izmišljenih jezika nego govor velškog, irskog i škotsko gelskog jezika.

### Utjecaj na mjesto snimanja 
*Igru prijestolja* finansira britanska vladina organizacija pod nazivom Northern Ireland Screen. Prema podacima iz aprila 2013. Northern Ireland Screen dao je seriji 9,25 miliona funti, što je zauzvrat, prema procjenama britanske vlade, doprinijelo 65 miliona funti ekonomiji Sjeverne Irske. Turistička zajednica Sjeverne Irske i sjevernoirska agencija za ekonomski razvoj pod nazivom "Invest NI" očekuju da će, zahvaljujući seriji, ostvariti dodatne prihode od turizma. Prema navodima Arlene Foster, serija je Sjevernoj Irskoj dala najviše publiciteta u skorijoj historiji ako se zanemari politika i sjevernoirski sukob. Produkcija *Igre prijestolja* i drugih TV-serija osigurali su poticaj kreativnog sektora. Serija je zaslužna za procijenjeni rast od 12,4% poslova u industriji zabave i umjetnosti od 2008. do 2013. Za to vrijeme u ostatku UK-a, poslovi u tim industrijama porasli su samo za 4,3%.

Osim Sjeverne Irske, druge turističke agencije također su objavile da je došlo do porasta rezervacija nakon što su njihova mjesta prikazana na *Igri prijestolja*. U 2012. rezervacije sa stranice LateRooms.com porasle su za 28% za Dubrovnik i 13% za Island. U 2013. broj rezervacija za Ouarzazate (Maroko) porastao je za 100% nakon što je mjesto prikazano u 3. sezoni.

## Dostupnost 
### Emitiranje 
*Igra prijestolja* emitira se na HBO-u SAD-u i na njegovim raznim podružnicama širom svijeta i to u isto vrijeme kad i u SAD-u ili nekoliko dana, sedmica ili mjeseci kasnije. U Kini se počela emitirati na CCTV-u, gdje su u velikoj mjeri uklonjene scene seksualne prirode i nasilja. Cenzura je u skladu s kineskom praksom cenzuriranja zapadnih TV-serija u cilju sprečavanja "negativnih učinaka i skrivenih sigurnosnih opasnosti", prema navodima kineskih novina *Rénmín Rìbào*. Gledaoci su se žalili na ovaj potez jer je ostatak serije postao poprilično nepovezan i nerazumljiv.

Seriju emitiraju Showcase u Australiji, HBO Canada, Super Écran i Showcase u Kanadi, SoHo i Prime na Novom Zelandu i Sky Atlantic u Ujedinjenom Kraljevstvu i Irskoj.

### DVD i Blu-ray izdanja 
Deset epizoda 1. sezone *Igre prijestolja* objavljeno je na DVD-u i Blu-rayu 6. marta 2012. Oba izdanja sadrže dodatne snimke o snimanju serije, mada ne sadrže izbrisane scene jer su se skoro sve snimljene scene koristile u 1. sezoni. U prvih sedam dana, prodano je preko 350.000 DVD-ova i Blu-rayeva, što je rekordna brojka za bilo koju HBO-ovu seriju. Serija je također postavila rekord za broj digitalnih preuzimanja. U novembru 2012. objavljeno je posebno "kolekcionarsko izdanje". Izdanje kombinira DVD i Blu-ray izdanja 1. sezone i sadrži premijernu epizodu 2. sezone. Također sadrži repliku zmajevog jajeta koje se pojavljuje u seriji.

DVD, Blu-ray i digitalna izdanja 2. sezone objavljena su 19. februara 2013. U okviru prvog dana, prodano je 241.000 DVD-ova i Blu-rayeva, a preuzeto je 355.000 epizoda, što je još jedna rekordna brojka za HBO.

Treća sezona serije po prvi put se mogla kupiti na australskom iTunesu u isto vrijeme kad i u SAD-u. DVD i Blu-ray izdanja objavljena su 18. februara 2014. za zemlje u 1. regiji kodirane zaštite optičkih diskova (SAD, Kanada, Bermudi i prekomorska proširenja SAD-a).

Četvrta sezona objavljena je na DVD-u i Blu-rayu 17. februara 2015.

Peta sezona objavljena je na DVD-u i Blu-rayu 15. marta 2016.

### Piratstvo 
Serija je poznata po tome što se često piratira i to pretežno izvan SAD-a. Preuzimanja su se popela na 7 miliona u prvoj četvrtini 2015, što je povećanje od 45% u odnosu na 2014. Objavljeno je da se jedna neimenovana epizoda preuzela oko 4.280.000 puta sudeći po javnim BitTorrentovim lokatorima, što je skoro jednak broj gledalaca na HBO-u. Stope piratstva bile su naročito visoke u Australiji. Zbog ovog je tadašnji američki ambasador u Australiji, Jeff Bleich, izdao saopćenje u kojem je osudio piratstvo serije u 2013.

Navodi se da su uzroci piratstva česta kašnjenja emitiranja serije izvan SAD-a i cijena pretplate na usluge koje korisnicima omogućavaju zakonito gledanje serije. Prema navodima *TorrentFreaka*, ako bi neko počeo koristiti određenu uslugu samo zbog *Igre prijestolja*, u SAD-u bi svaki mjesec morao platiti 25 dolara, dok bi za svaku epizodu u Ujedinjenom Kraljevstvu morao platiti 26 funti, a u Australiji čak 52 dolara.

U 2013. HBO je naveo da je "borba protiv piratstva" neophodna i da planira proširiti dostupnost svog sadržaja širom svijeta u roku od 7 dana nakon američke premijere, između ostalog uz pomoć usluge HBO Go. U 2015. petu sezonu u isto vrijeme je pratilo 170 zemlja i korisnici usluge HBO Now. U okviru prvog dana nakon pojave ovih primjeraka, datoteke su preuzete preko 800.000 puta, te se broj nezakonitih preuzimanja povećao na 32 miliona. Premijera 5. sezone, "The Wars to Come", preuzeta je 13 miliona puta. Završnu epizodu 5. sezone, "Mother's Mercy", istovremeno je podijelilo 250.000 korisnika, sakupivši preko 1,5 milion preuzimanja u roku od 8 sati nakon premijere. Ovim je postala najviše istovremeno dijeljena datoteka od osnivanja BitTorrenta. HBO novinarima nije poslao "screenere" 6. sezone u cilju da spriječe širenje nezakonitih primjeraka i mogućih spojlera.

Posmatrači cijele situacije, pa tako i režiser David Petrarca i direktor Time Warnera Jeff Bewkes, izjavili su da nezakonita preuzimanja ne štete budućim planovima serije, već da serija čak ima korist od novonastalih dobrih glasina o seriji i komentara na društvenim mrežama. Također su izjavili da visoke stope piratstva ne znače da HBO gubi na znatnom broju pretplata. Prema *Polygonu*, HBO-ov poprilično ležeran stav o piratstvu i dijeljenju podataka za prijavu, stvorio je "free-to-play" model za pretplatničke televizijske kanale. U 2015. jedan od kreatora serije, David Benioff, izjavio je da mu je drago što ljudi prate seriju. Dodao je da nezakonito preuzeti primjerci serije ponekad dovoljno zanesu gledaoce da je kasnije kupe, naročito u zemljama gdje se serija službeno ne emitira na televiziji. Drugi kreator serije, D. B. Weiss, rekao je da za proizvodnju serije treba dosta novca i "ako serija ne može nadoknaditi taj uloženi novac, onda prestaje postojati". Također je dodao da mu je drago da toliko ljudi "uživa u seriji do te mjere da jedva čekaju da je se dočepaju". U 2015. *Guinnessova knjiga rekorda* imenovala je *Igru prijestolja* najviše piratiranim televizijskim programom.

### IMAX 
Počev od 23. januara 2015, posljednje dvije epizode 4. sezone prikazane su u 205 IMAX kina širom SAD-a. Ovo je prva serija koja se prikazala u ovom formatu. Zaradila je 686.000 $ na dan prikazivanja i 1,5 miliona dolara prvog vikenda prikazivanja. U prvoj sedmici prikazivanja zaradila je 1.896.092 $.

## Prijem i dostignuća 
Obožavatelji romanâ dugo su iščekivali televizijsku adaptaciju. Serija je dobila pozitivne kritike i smatra se komercijalnim uspjehom. Prema *Guardianu*, do 2014. postala je "najveća drama" i "emisija o kojoj se najviše govori" na televiziji.

### Kulturni utjecaj 
Premda su neki kritičari odbacili samu ideju serije i njenog žanra, Uspjeh prevazilaženja predrasuda o ovom žanru pripisuje se uspjehu scenarista da ostvare želju šire publike za bjekstvom od stvarnosti, čestoj upotrebi ženske golotinje, i umijeće serije da uravnoteži vedre i ozbiljne teme. Ovo je seriji omogućilo da dostigne ugled koji su ranije držale konvencionalne dramske serije. Smatra se da je *Igra prijestolja* s drugim serijama sličnog žanra, zaslužna za znatan rast prodaja (i napuštanja) haskija i drugih pasa koji liče na vukove.

*Igra prijestolja* zaslužna je za dodavanje novih riječi u rječnik. U 1. sezoni serije, često se pojavljuju scene tokom kojih likovi objašnjavaju povode za svoje postupke i daju više informacija o sebi dok se seksaju s prostitutkama. Ova pojava dobila je naziv "sekspozicija" (kombinacija riječi seks i ekspozicija). U septembru 2012. teksaška kompanija Global Language Monitor izvijestila je da se riječ "dothraki", naziv nomadskih konjanika iz serije, plasirala na 4. mjesto na spisku riječi s televizije koje se koriste na internetu. Nakon 2. sezone, mediji su počeli figurativno koristiti termin "Igra prijestolja" kako bi opisali situacije žestokih sukoba i obmane. Termin se tako koristio za opis sudskih bitki o američkim zdravstvenim propisima, građanskog rata u Siriji i borbe za prevlast u kineskoj vladi.

*Khaleesi* je postalo jedno od najpopularnijih imena za djevojčice u SAD-u. Međutim, u knjigama, a i u televizijskoj adaptaciji, *Khaleesi* je titula koja se prevodi kao *kraljica* na izmišljenom dotračkom jeziku, a ne ime. Puno ime lika je Daenerys Targaryen, mada je obično skraćeno na Dany.

### Kritike 
#### Općenito 
Serija je naišla na odličnu reakciju kritičara, mada je često korištenje golotinje i nasilja privuklo i poneke negativne reakcije. Američki mediji poput *Washington Posta*, *TIME*-a i *Hollywood Reportera* uvrstili su sve sezone serije na nekoliko spiskova "najboljih serija" 2011. i 2012. Na sajtu Metacritic, sve sezone od 2. do 5. imaju rejting od 90% ili više, što ukazuje na "sveopće pohvale". Na sajtu Rotten Tomatoes prosječni rejting svih 6 sezona je 94%, a rejtinzi za pojedinačne sezone su sljedeći: 1. sezona ima rejting od 90%, 2. sezona 96%, 3. sezona 97%, 4. sezona 96%, 5. sezona 95% i 6. sezona 92%. U 2013. Američko udruženje scenarista plasiralo je seriju na 40. mjesto na spisku od 101. TV-serije s najboljim scenarijem.

Naširoko su hvaljene izvedbe većinom britanske i irske glumačke postave. Posebno je istaknuta izvedba američkog glumca Petera Dinklagea, kome je uloga Tyriona donijela nagradu *Emmy* i *Zlatni globus*, okarakterizirajući je kao "šarmantnom, moralnom dvosmislenom i samosvjesnom izvedbom". Mary McNamara iz *L.A. Timesa* napisala je da "na mnogo načina, 'Igra prijestolja' pripada Dinklageu", čak i prije nego što je Tyrion postao središnji lik u 2. sezoni. Nekoliko kritičara pohvalilo je izvedbu žena Premda su je već ranije pohvalili na njenom debitantskom nastupu u ulozi Arye Stark u 1. sezoni, 14-godišnja Maisie Williams ponovo je dobila pohvale, ovog puta zbog izvanredne izvedbe uz glumca Charlesa Dancea (Tywina Lannistera) u 2. sezoni.

Kritičari su u 1. sezoni istakli visoke vrijednosti proizvodnje, odlično realizirani svijet i neodoljive likove. Časopis *Variety* napisao je da "će se teško pojaviti još jedna emisija koja će biti unosnija svojoj mreži kao što je 'Igra prijestolja' HBO-u. Produkciju su platile mušterije plaćenog kanala, te je globalni fenomen nakon svega jedne sezone; ovo klupko fantastičnog žanra bilo je rizik koji se pristojno isplatio".

Druga sezona zaradila je pozitivne kritike. Časopis *Entertainment Weekly* pohvalio je "živahno, vitalno i jednostavno zabavno" pripovijedanje, dok je *The Hollywood Reporter* rekao da je serija ima "jasne pokazatelje jedne od najboljih TV-serija", dodavši da je ozbiljnost radnje čini jedinom dramskom serijom koja se može uporediti s *Momcima s Madisona* i *Na putu prema dolje*. Recenzija *The New York Timesa* bila je mješovita jer su istakli da nisu zadovoljni nedostatkom složenosti likova i činjenicom da ih je mnoštvo, te da je priča "vijugava".

Treća sezona nastavila je s trendom pozitivnih kritika. Na Metacriticu ima rezultat 91 od 100, zasnovan na 25 kritika, što ukazuje na "sveopće pohvale".

Većina kritika 1. i 2. sezone fokusirala se na količinu seksa i golotinje, naročito u scenama sporednih likova. Stephen Dillane, koji glumi Stannisa Baratheona, uporedio je količinu eksplicitnih scena s "njemačkim pornićem iz 1970-ih". Charlie Anders sa sajta io9 napisao je da, iako prva sezona također sadrži "sekspoziciju", ona je ipak vedrije prirode za razliku od 2. sezone gdje je seks gnusan, eksploatatorski i dehumanizirajući, te pruža vrlo malo informativnog sadržaja. Anna Holmes iz *Washington Posta* navela je da su gole scene namijenjene za erotski užitak heteroseksualnih muškaraca, sve do brazilskih depilacija žena koje su smještene u imitaciji srednjovjekovnog doba, što odvraća druge gledaoce. Maureen Ryan iz *Huffington Posta* prokomentirala je da *Igra prijestolja* uglavnom prikazuje gole žene umjesto muškaraca i da prekomjerno prikazivanje "nasumičnih grudi" podriva sve težnje koje serija može imati da prikaže ugnjetavanje žena u feudalnom društvu. Emisija *Saturday Night Live* napravila je parodiju u kojoj su ismijali ovaj dio adaptacije tako što su prikazali 13-godišnjeg dječaka kako radi kao konsultant čiji je posao osigurati da se u seriji prikazuje što više grudi. Časopis *New York* tu je scenu opisao "splatter filmom". Madeleine Davies sa sajta *Jezebel* složila se sa časopisom *New York* rekavši da "nije rijetka pojava da neko optuži *Igru prijestolja* da je splatter film — odnosno nerazumno opredmećenje nasilja i seksualnih slika". Davies smatra da, iako se nasilje ranije koristilo u narativne svrhe, mučenje Theona u epizodi "The Bear and the Maiden Fair" bilo je prekomjerno.

Vođene su brojne rasprave o prikazu seksualnog nasilja nad ženama u seriji nakon scene u 4. sezoni pod nazivom "Breaker of Chains", u kojoj Jaime Lannister siluje svoju sestru i bivšu ljubavnicu, Cersei. Prema Daveu Itzkoffu iz *The New York Timesa*, ljudi su bili ogorčeni scenom djelomično zbog izjave režisera Alexa Gravesa da je scena "pri kraju postala konsenzualna". Itzkoff je dodao da kritičari misle da je "silovanje postalo toliko rasprostranjeno u dramama da je gotovo buka u pozadini: rutinska i potpuno nešokantna pojava". Sonia Saraiya iz *The A.V. Cluba* napisala je da je odluka da se ovaj seksualni čin prikaže kao silovanje, slično onome između Daenerys Targaryen i khala Droge u 1. sezoni – s tim da su oba čina opisana kao konsenzualni u romanima – zapravo "eksploatacija šok vrijednosti". George R. R. Martin odgovorio je rekavši da su silovanje i seksualno nasilje česta pojava u ratu i da bi se njihovim izbacivanjem iz priče narušila jedna od glavnih tema njegovih romana, a to je da "prave strahote u ljudskoj historiji ne potječu od orkova i 'mračnih gospodara', već od nas samih". Naprimjer, Joanna Robinson iz *Vanity Faira*, izjavila je da scena "potkopava svo Sansino djelovanje od kraja prethodne sezone". Nasuprot tome, Sara Stewart iz *The New York Posta* upitala je zašto gledaoci nisu bili isto tako uzrujani kad se takva slična, a ponekad i lošija, sudbina zadesi sporednim likovima. Istaknuti gledaoci serije, poput senatorice Claire McCaskill, izjavili su da više neće gledati seriju. Sajt Business Insider naveo je ove negativne reakcije jednim od mogućih razloga za značajan pad gledanosti između ove i sljedeće epizode, odnosno sa 6,2 miliona na 5,4 miliona gledalaca.

### Ljubitelji 
[mini|Na ovoj fotošopiranoj slici koju je objavila [Bijela kuća, prikazan je američki predsjednik Barack Obama, koji je ljubitelj serije, kako sjedi na Željeznom prijestolju s kraljevom krunom u krilu.]]
*Pjesma leda i vatre* i *Igra prijestolja* pridobili su ljubitelje širom svijeta. U 2012. sajt *Vulture* ljubitelje serije proglasio je najprivrženijim u popularnoj kulturi, rangirajući ih ispred ljubitelja Lady Gage, Justina Biebera, *Harryja Pottera* i *Ratova zvijezda*. Među ljubiteljima su političke vođe poput američkog predsjednika Baracka Obame, britanskog premijera Davida Camerona, australske premijerke Julije Gillard i holandskog ministra vanjskih poslova Fransa Timmermansa.

U 2013. uredništvo *BBC Newsa* napisalo je da su "strast i krajnja odanost ljubitelja" doveli do stvaranja fenomena koji nikad ranije nije viđen. Ljubitelji stvaraju veliki broj vlastite literature zasnovane na radnji serije, burleske radove, te čak ima i osoba koje su svojim novorođenčadima počeli davati imena po likovima iz serije. Naprimjer, ime "Arya" skočilo je sa 711. mjesta na 413. mjesto na spisku najpopularnijih imena za djevojčice u SAD-u. Scenaristi koje je BBC naveo u svom članku izjavili su da ovaj cjelokupni fenomen pripisuju bogatim detaljima, moralnoj dvosmislenosti, seksualnoj eksplicitnosti i epskoj razmjeri serije i romanâ. Prema procjenama marketinške direktorice SBS-a, serija ima najveću stopu angažmana publike u odnosu na bilo koju drugu HBO-ovu TV-seriju. Od 2,9 miliona ljubitelja na Facebooku, njih 5,5% govorili su o *Igri prijestolja* u 2012. Nasuprot tome, od 10 miliona ljubitelja HBO-ove serije *Okus krvi*, svega njih 1,8% govorilo je o seriji na društvenoj mreži iste godine.

Sajt *Vulture* naveo je sljedeće veće sajtove koje su ljubitelji napravili i posvetili serijalu: Westeros.org i WinterIsComing.net (pružaju vijesti i forume), ToweroftheHand.com (organizira zajednička čitanja romanâ) i Podcastoficeandfire.com (podcast o seriji).

### Nagrade i nominacije 
Serija je nominirana za 86, a osvojila je 26 *Emmyja*.

Na 63. dodjeli *Emmyja*, 1. sezona *Igre prijestolja* nominirana je u 13 kategorija. Osvojila je dvije nagrade te godine: nagradu za najbolji dizajn uvodne špice, te je Peter Dinklage osvojio nagradu za najboljeg sporednog glumca u dramskoj seriji za ulogu Tyriona Lannistera. Dinklage je za istu ulogu dobio i *Zlatnog globusa*, nagradu "Scream" i "Satellite". Na 64. dodjeli nagrade "Creative Arts Emmy", serija je osvojila 6 nagrada. Treća sezona serije osvojila je najmanje *Emmyja* – svega dva. Na 66. dodjeli nagrade "Creative Arts Emmy", 4. sezona serije osvojila je 4 nagrade. Na 67. dodjeli *Emmyja*, 5. sezona donijela je *Igri prijestolja* rekord za najviše osvojenih *Emmyja* u jednoj godini, osvojivši 12 od 24 nagrade za koje je bila nominirana, između ostalog osvojivši nagradu za najbolju dramsku seriju. Serija je sveukupno nominirana za 512 nagrada, a osvojila je njih 192.

### Gledanost 
Epizode 1. sezone *Igre prijestolja* gledalo je 2,5 miliona ljudi na dan prikazivanja, dok je ukupna gledanost svake epizode bila 9,3 miliona računajući reprize i gledanje na zahtjev. Druga sezona imala je 11,6 miliona gledalaca. Treća sezona imala je 14,2 miliona gledalaca, što je *Igru prijestolja* plasiralo odmah iza *Porodice Soprano* po broju gledalaca. HBO je isprva izjavio da je 4. sezona imala 18,4 miliona gledalaca, ali je brojku kasnije ispravio na 18,6 miliona, što je ispred *Porodice Soprano* po broju gledalaca.

Sljedeći grafikon prikazuje broj gledalaca na dan prikazivanja svake epizode:

## Drugi mediji i proizvodi 
### Muzika 
Ramin Djawadi komponira muziku za seriju. Muziku za 1. sezonu serije komponirao je 10 sedmica prije premijere, a u junu 2011. objavila ju je diskografska kuća Varèse Sarabande u vlasništvu Universala. Objavljeni su albumi s muzikom iz serije za naredne sezone na kojima se nalaze pjesme grupa The National, The Hold Steady i Sigur Rós.

Razni muzičari obradili su instrumentalnu špicu serije. Na 66. dodjeli *Emmyja*, "Weird Al" Yankovic izveo je parodiju pjesme, time po prvi put dodavajući pjesmi tekst. U martu 2015. grupa FORTE objavila je opernu izvedbu i muzički videozapis špice, te joj je dodala tekst na višem valirijskom jeziku.

### Prateći materijal 
Tokom emitiranja svake sezone serije, objavljuje se niz podcastova pod imenom *Thronecast: The Official Guide to Game of Thrones* (). Vodi ga Geoff Lloyd, producira Koink, a objavljuje Sky Atlantic na svojoj veb-stranici i na britanskom iTunesu. Novi podcasti objavljuju se nakon svake epizode i sadrže analizu dešavanja i intervjue s glumačkom postavom. U cilju promoviranja *Igre prijestolja*, HBO je 2014. i 2015. naručio dva hip-hop albuma pod nazivom *Catch the Throne*.

27. septembra 2012. objavljena je prateća knjiga pod nazivom ''Inside HBO's Game of Thrones* (), koju je napisao scenarist Bryan Cogman. Knjiga govori o stvaranju prve dvije sezone serije, glavnim likovima i porodicama. Sadrži preko 192 strana ispunjenih konceptnim crtežima i fotografijama iza kulisa.

*After the Thrones* je talk show u kojem Andy Greenwald i Chris Ryan razgovaraju o epizodama serije. Prikazuje se na HBO Nowu sljedećeg dana nakon prikazivanja posljednje epizode.

### Roba i izložbe 
[mini|Prikazano je nekoliko artikala iz *Igre prijestolja* koje prodaje HBO-ova trgovina u [New Yorku.]]
HBO je odobrio raznu robu zasnovanu na *Igri prijestolja*. Između ostalog, mogu se pronaći razne igre, replike oružja i oklopa, nakit, "bobblehead" figure, Ommegangovo pivo i razni drugi artikli. Od skuplje robe, tu su ručni satovi švicarske kompanije Ulysse Nardin u vrijednosti od 10.500 $ i replika Željeznog prijestolja koja košta 30.000 $.

U 2013. i 2014. putujuća izložba kostima, rekvizita i oružja iz serije posjetila je veće grade u Evropi i Americi.

### Videoigre 
Serija je inspirirala razna druga djela poput četiri videoigre zasnovane na romanima i televizijskoj adaptaciji. Seriju najbolje prati strateška videoigra *Game of Thrones Ascent*, koja stvara likove i mjesta čim se pojave u televizijskoj adaptaciji.

### Druga djela zasnovana na seriji 
Jesenja kolekcija za 2012. modne marke Helmut Lang inspirirana je *Igrom prijestolja*. U martu 2012. izdavač Wiley-Blackwell objavio je knjigu *Game of Thrones and Philosophy: Logic Cuts Deeper than the Sword* (). Knjiga govori o filozofskim pitanjima koje su serija i njen izvorni materijal donijeli na vidjelo.

30. aprila 2013. časopis *Mad* parodirao je *Igru prijestolja*, te je slično uradila i veb-serija *School of Thrones* (), gdje se govori o srednjoj školi u kojoj se svi bore da postanu kralj i kraljica mature. Godine 2013. najavljene su dvije pornografske parodije. U 2014. kompanija "One World Symphony" najavila je operu zasnovanoj na raznim TV-serijama, pa tako i *Igri prijestolja*. U 2015. parodija koja je rezimirala događaje u prve 4 sezone serije pod nazivom *Swarm of Spoilers* (), premijerno je prikazana u čikaškom pozorištu "Under the Gun".

Bilo je izvještaja da Sony Entertainment i pakistanski Ary News rade na seriji inspiriranoj *Igrom prijestolja*. Treba se zvati *Rani Mahal* (); radnja će biti smještena u nekadašnjoj Britanskoj Indiji, a središnji lik priče bit će Daenerys Targaryen, koju će glumiti Sakshi Tanwar.

## Reference 
## Vanjski linkovi 
* Službeni sajt
* Službeni britanski sajt
* 
* Vodič za gledaoce *Igre prijestolja'' na HBO.com
* Blog o stvaranju serije 


Kategorija:Američke dramske serije iz 2010-ih
Kategorija:Američke TV-serije iz 2010-ih
Kategorija:Američke TV-serije sa početkom prikazivanja 2011.
Kategorija:TV-emisije na engleskom jeziku